CELEX: 62009TN0450
Language: et
Date: 2009-11-06 00:00:00
Title: Kohtuasi T-450/09: 6. novembril 2009 esitatud hagi — Simba Toys versus Siseturu Ühtlustamise Amet — Seven Towns

16.1.2010   
            
            
               ET
            
            
               Euroopa Liidu Teataja
            
            
               C 11/34
            
         6. novembril 2009 esitatud hagi — Simba Toys versus Siseturu Ühtlustamise Amet — Seven Towns
   (Kohtuasi T-450/09)
   2010/C 11/64
   Hagiavaldus esitati inglise keeles
   
      Pooled
   
   
      Hageja: Simba Toys GmbH & Co. KG (Fürth, Saksamaa) (esindaja: O. Ruhl)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Seven Towns Ltd (London, Ühendkuningriik)
   
      Hageja nõuded
   
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 1. septembri 2009. aasta otsus asjas R 1526/2008-2, ja
            
         
               —
            
            
               mõista apellatsioonikoja menetluse kulud ja kohtukulud välja Siseturu Ühtlustamise Ametilt ja Seven Towns Ltd-lt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: kuubikutest koosneva mänguasja ruumiline kujutis kaupadele klassis 28
   
      Ühenduse kaubamärgi omanik: Seven Towns Ltd
   
      Ühenduse kaubamärgi kehtetuks tunnistamist taotlev pool: Simba Toys GmbH & Co. KG
   
      Tühistamisosakonna otsus: jätta kehtetuks tunnistamise taotlus rahuldamata
   
      Apellatsioonikoja otsus: jätta kaebus rahuldamata
   
      Väited: Nõukogu määruse 207/2009 artikli 7 lõike 1 punktide b, c ja e rikkumine, kuna apellatsioonikoda hindas hageja esitatud absoluutseid keeldumispõhjusi valesti; nõukogu määruse 207/2009 artikli 75 rikkumine, kuna apellatsioonikoda jättis esitamata põhjenduse nimetatud määruse artikli 7 lõike 1 punktis c oleva kehtetuks tunnistamise aluse kohaldamata jätmise kohta; nõukogu määruse 207/2009 artikli 76 lõike 1 rikkumine, kuna apellatsioonikoda ei tuvastanud kehtetuks tunnistamise taotluse esemeks oleva kaubamärgi kõiki omadusi ning jättis selle kaubamärgi teatavate omadustega arvestamata.